Miroslav Kocian

Generálmajor Ing. **Miroslav Kocian** (* 11. december 1962 Žilina) je slovenský generál vo výslužbe. Študoval na Vojenskej akadémii v Brne, absolvoval Veliteľskú akadémiu generálneho štábu v nemeckom Hamburgu, pôsobil vo funkcii veliteľa spoločnej logistickej podpornej skupiny v operácii KFOR pre celú oblasť Kosova. V histórii Ozbrojených síl SR je generálmajor Kocian jedným z dvoch generálov vyslaných do operácie NATO. V roku 2011 bol ustanovený do funkcie *prvý zástupca náčelníka Generálneho štábu Ozbrojených síl SR*.

K 31. marcu 2017 skončil pôsobenie vo funkcii vedúceho Úradu vojenského predstaviteľa pri NATO. Od 1. apríla 2017 ho vystriedal genmjr. Ondřej Novosad. Pri príležitosti ukončenia funkcie mu boli udelené dva vyznamenania: „Čestný odznak Armády Českej republiky za zásluhy 3-tieho stupňa“ a „Zlatá medaila ozbrojených síl Poľskej republiky“. Od 1. apríla 2017 bol zástupca náčelníka Generálneho štábu, k 15. októbru 2018 miesto opustil, aby pokračoval v diplomatických službách. K januáru 2021 bol pridelencom obrany na slovenskom veľvyslanectve v Česku. Do výslužby odišiel koncom januára 2024.

## Vzdelanie
* 19811985: Akadémia ozbrojených síl generála Milana Rastislava Štefánika, Liptovský Mikuláš
* 19921993: Vojenská akadémia v Brne, Česko (kurz národnej obrany)
* 19992000: Veliteľsko-štábna akadémia v Hamburgu, Nemecko
* 20072008: Kurz pre vyšších dôstojníkov na Akadémii obrany NATO v Ríme, Taliansko

## Kariéra
* 19851986: zástupca veliteľa protilietadlovej raketovej batérie, pluk PVO, Strakonice, Česko
* 19861992: veliteľ protilietadlovej raketovej batérie PVO, Strakonice, Česko
* 1992: zástupca veliteľa protilietadlovej raketovej batérie PVO, Rožňava, Slovensko
* 19931994: veliteľ protilietadlovej raketovej batérie PVO, Rožňava
* 19941999: veliteľ protilietadlovej raketovej brigády PVO, zbor letectva a PVO, Rožňava
* 20002002: zástupca náčelníka štábu logistiky, Veliteľstvo vzdušných síl, Zvolen
* 20022004: náčelník štábu Veliteľstva síl výcviku a podpory, Trenčín
* 20042008: zástupca veliteľa síl výcviku a podpory, Trenčín
* 20082010: zástupca náčelníka štábu pre podporu Spojeneckého veliteľstva pozemných síl, Heidelberg a veliteľ spoločnej logistickej podpornej skupiny pre NRF 13
* januárjúl 2010: KFOR - veliteľ spoločnej logistickej podpornej skupiny KFOR, Priština, Kosovo 30. januára 2010 bola jednotka spoločnej logistickej podpornej skupiny vyhlásená za bojaschopnú v prebiehajúcej misii NATO.
* september 2010apríl 2011: náčelník Štábu pre podporu operácií Generálneho štábu OS SR, Bratislava
* 18. apríl 2011september 2011: náčelník Štábu pre operácie Generálneho štábu OS SR, Bratislava 
* 1. október 2011: prvý zástupca náčelníka generálneho štábu, novovytvorenej funkcie
* do 31. marec 2017 vedúci Úradu vojenského predstaviteľa pri NATO.
* od 1. apríl 2017 do 15. októbra 2018 zástupca náčelníka Generálneho štábu Ozbrojených síl Slovenskej republiky  náčelník štábu, nahradil ho brig. generál Miroslav Lorinc.
* Pridelencom obrany v Česku.

### Jazykové znalosti
* nemecký jazyk – STANAG 6001 SLP3
* anglický jazyk – STANAG 6001 SLP3

## Referencie

Kategória:Osobnosti zo Žiliny
Kategória:Slovenskí generáli
Kategória:Príslušníci Ozbrojených síl Slovenskej republiky
Kategória:Zástupcovia Náčelníka Generálneho štábu Ozbrojených síl Slovenskej republiky
Kategória:Slovenskí vojenskí diplomati